Diari Oficial de la Generalitat Valenciana


Sumari del DOGV 7004, del 16-04-2013 (2013/3418)

Notificació de la sentència dictada en el procediment ordinari número 1504/2011.
--------------------------------------------------------------------------------

### Dades del document

Número de DOGV
:   7004

Data del DOGV
:   16-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3418


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 1504/2011. [2013/3418]  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en este Jutjat a càrrec meu se seguixen actuacions de juí ordinari 1504/11, a instàncies de Roberto Moreno Castelló, representat pel procurador Francisco Javier Baixauli Martínez, contra Juan Rubén Soria Cabrelles, en el qual, mitjançant la resolució del dia de hui, he disposat, com ara ho efectue, notificar la sentència dictada en les actuacions indicades al demandat en parador ignorat, Juan Rubén Soria Cabrelles.  
La sentència té l'encapçalament i part dispositiva que, literalment, són així:  
«Sentència número 116/2012  
València, 9 de març de 2012  
María del Mar Fernández Barjau, jutgessa substituta en funcions de reforç del Jutjat Mercantil número 2 de València, he vist estes actuacions de juí ordinari número 1504/2011, promogudes a instàncies del procurador Francisco Javier Baixauli Martínez, en nom i representació de Roberto Moreno Castelló, assistit per la lletrada la senyora Romero Cordero, contra Juan Rubén Soria Cabrelles, declarat en rebel·lia processal, sobre responsabilitat d'administrador social, sobre la base dels següents:  
[...]  
Dispositiva  
Estime totalment la demanda interposada pel procurador el senyor Baixauli Martínez, en nom i representació de Roberto Moreno Castelló, contra Juan Rubén Soria Cabrelles, declarat en rebel·lia processal, i condemne el demandat a pagar a l'actor el senyor Moreno Castelló, la suma de 14.559,45 euros més els interessos legals des de la interposició judicial (15.12.2011) i les costes produïdes en esta instància.  
  
Expediu un certificat d'esta sentència i uniu-lo a les actuacions, i incloeu-ne l'original en el llibre de sentències civils d'este Jutjat.  
  
Se li comunica que, d'acord amb la Llei Orgànica 15/1999, de 13 de desembre, de Protecció de Dades de Caràcter Personal, i la resta de legislació vigent en matèria, les dades contingudes en esta comunicació i en la documentació adjunta són confidencials i se'n prohibix la transmissió o comunicació pública per qualsevol mitjà o procediment, i han de ser tractades exclusivament per als fins propis de l'Administració de justícia.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'interposarà per mitjà d'un escrit que cal presentar en este Jutjat en el termini de 20 dies hàbils, comptadors des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna (art. 458 LECn). De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució cal haver constituït un depòsit de 50 euros, el qual es tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient, i s'indicarà, en el camp "Concepte", el codi "02 civil-apel·lació" i la data de resolució objecte de recurs amb el format dd/mm/aaaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), cal indicar en el camp "Concepte" el número de compte, el codi i la data en la forma exposada anteriorment.  
Esta és la sentència que pronuncie, mane i firme».  
I perquè valga de notificació de la sentència als demandats en parador desconegut, de conformitat amb el que disposa l'article 497.2 de la Llei d'Enjudiciament Civil, s'expedix este edicte.  
  
València, 20 de febrer de 2013.- El secretari judicial: Jorge Víctor Iglesias de Baya.